title: "Namib"
text: "At Namib (Khoekhoegowab f\u00f6r widj steed) as en w\u00fc\u00fcst uun't s\u00fc\u00fcdwaasten faan Afrikoo. Hat leit f\u00f6\u00f6raal uun Namiibia an h\u00e4\u00e4 det lun a n\u00f6\u00f6m den. Hat lingt bit tu't k\u00fcst faan a Atlantik.\n\nSant di 20.\u00a0J\u00fc\u00fcne 2013 as di gratst dial \u00fcs Namib Sand Sea (\u201eNamib-Sunsia\u201c) en weltarewdial faan a UNESCO.\n\nLaag \nAt Namib lingt faan nuurd tu s\u00fc\u00fcd auer en wai faan 2.000 kilomeetern an efter uasten tu bit 160 kilomeetern iin uun't lun. Hat as amanbi 95.000 km\u00b2 grat an det \u201eNamib-Sunsia\u201c as 31.000 km\u00b2 grat. 9.000 km\u00b2 trinjam t\u00e4\u00e4l \u00fcs auergungsregiuun (buffer zone).\n\nKliima \nAt Namib as wel at \u00fcnfrinjelkst regiuun \u00fc\u00fcb a eerd. Di dai auer koon't diar 50 \u00b0C hiat wurd, an uun a naacht oner 0 \u00b0C. Diar as't so furchboor dr\u00fcg, auer diar en kuulen Atlantikstruum f\u00f6\u00f6rbil\u00e4\u00e4pt, di Benguelastruum. Sodenang sticht diar nian focht ap, diar bi a k\u00fcst ufriin k\u00fcd. J\u00fcst so ferh\u00e4\u00e4lt ham det m\u00e4't Atacamaw\u00fc\u00fcst uun Chiile, diar l\u00e4\u00e4pt di kuul Humboldtstruum f\u00f6\u00f6rbi.\n\n\u00dc\u00fcb a \u00f6\u00f6der sidj jaft at f\u00f6l mist, an enkelt plaanten k\u00f6n diar faan lewe. En hial aprte plaant as det Welwitschia, diar bluas uun't Namib f\u00f6\u00f6rkomt.\n\nLoonskap\n\nNatuur\n\nLuke uk diar \n\n \n\nKliimatologii\nGeomorfologii\nNamiibia"